
Projekti ”Narva linna Rahu viadukti rekonstrueerimine” teostaja määramine ja omafinantseeringu kinnitamine

1. ASJAOLUD JA MENETLUSE KÄIK
Riigikogu menetluses oleva 2020. aasta riigieelarve seaduse eelnõu kohaselt on kavas toetusfondi koosseisus eraldada kohalike teede hoiuks valemipõhist toetust ca 29,3 miljonit eurot. Lisaks näeb eelnõu ette Majandus- ja Kommunikatsiooniministeeriumi haldusalale 2020. aastal 7 miljonit eurot kohalike teede hoiuks. Investeeringutoetust eraldatakse kooskõlas liiklusseaduse §11 lõikega 5 ja riigieelarve seaduse §-ga 50 majandus- ja taristuministri 19.10.2017. aasta määruse nr 53 „Kohaliku tee ehitamiseks juhtumipõhise investeeringutoetuse andmise põhimõtted“ (edaspidi määrus) alusel.
Tulenevalt määrusest on kõigil kohaliku omavalitsuse üksustel võimalik taotleda kohaliku tee seisukorra parandamiseks: 

· transiittee toetust, mille eesmärk on toetada kohaliku omavalitsuse üksust, mille teatud kohaliku tee lõigul tekivad täiendavad kulutused seoses kohalikule teele rakenduva täiendava liiklusega lisaks kohaliku tähtsusega liiklusele (maksimaalne toetussumma 1 000 000 eurot projekti kohta); 

· ettevõtlusega seotud tee toetust, mille eesmärk on toetada kohaliku omavalitsuse üksust ettevõtjale vahetuks ligipääsuks vajalike kohalike teede seisukorra parandamiseks (maksimaalne summa 100 000 eurot projekti kohta). 
Vastavalt määruse § 6 lõikele 4  kohaliku omavalitsuse üksusele eraldatakse toetust ainult ühele projektile aastas. 
Narva Linnavalitsuse Linnamajandusamet koostöös Narva Linna Arenduse ja Ökonoomika Ametiga valmistab ette taotluse projektile ”Narva linna Rahu viadukti rekonstrueerimine”. Taotluse projekti rahastamiseks tuleb esitada hiljemalt 20. detsembriks 2019.
Projekti raames rekonstrueeritakse Rahu viadukti, mis paikneb Narva linna Elektrijaama teel. Viadukt ületab Tallinn – Peterburi suunalisi raudteid, lisaks läbib Rahu viadukti alt ka Paul Kerese nimeline tänav. 
Rahu viadukt on ehitatud 1964. aastal, viadukti suuremont teostati aastal 2000, mil vahetati välja 3- 4 silde talad, taladel asendati ruberoidist ja metallist toetuspinnad elastomeersete tugiosadega, kaotati ära vahesammastel olevad vuugid, muutes teki temperatuurest jätkuvaks, uuendati teki konstruktsioonikihte ja piirdeid, remonditi teki betoonkonstruktsioone, kaldasambaid, koonuseid. 

Tänaseks, Rahu viadukti kandekonstruktsioonid on suures osas amortiseerunud. Vastavalt OÜ Järelpinge Inseneribüroo poolt teostatud väliuuringutele (Narva linn, Kreenholmi ja Rahu viaduktide ekspertiis, Töö nr 357, 2019.a) viaduktile tuleb ette näha suurremont või uue viadukti ehitus kuivõrd suurremondi maksumus on samas suurusjärgus uue ehitamisega.
Projekti eeldatav kogumaksumus on ca 1 250 000 eurot, sh projekteerimistööd ja omanikujärelevalve. Meetme toetus moodustab 80% projekti maksumusest ehk 1 000 000 eurot. Seega linna omafinantseering peaks moodustama vähemalt 250 000 eurot (20% projekti kogu maksumusest). 
Projekti tegevused on planeeritud ellu viia 2020-2021 aastate jooksul. 
Projekti „Narva linna Rahu viadukti rekonstrueerimine“ eeldatav omafinantseerimise vajadus aastate kaupa on järgmine (juhul, kui aasta lõpus jäävad kasutamata vahendid viiakse see üle järgmisele aastale):

	
	2020
	2021

	omafinantseerimine
	175 000
	75 000


Linnavolikogu otsusega on vajalik kinnitada, et omafinantseerimise tegelik vajadus aastate lõikes täpsustatakse Narva linna arengukavas, sh tegevuskavas vastavalt KOKS §371 lg-le 2 „Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kohandamisel ning investeeringuteks toetuse taotlemisel“.
Projekt on vastavuses strateegiliste dokumentidega:

1. Narva linna arengukavaga 2008-2023.

Strateegiline eesmärk 1.1: transpordi infrastruktuur vastab tänapäeva nõuetele

Tegevussuund 1.1.1: luua kaasaegne ja mugav liiklusinfrastruktuur

Ülesanded 1.1.1.1: teede ehitamine ja rekonstrueerimine 

Tegevus 2: Viaduktide renoveerimine
2. ÕIGUSLIKUD ALUSED 
2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
2.2. Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 
3. OTSUS
3.1. Kinnitada projekti ”Narva linna Rahu viadukti rekonstrueerimine” omafinantseeringuks kokku kuni 250 000 euro ulatuses.

3.2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks kokku kuni 250 000 euro ulatuses.
3.3. Projekti omafinantseerimise summad aastate lõikes kajastada Narva linna Arengukavas. 
3.4. Projekti teostajaks määrata Narva Linnavalitsuse Linnamajandusamet (registrikood 75039729) koos kõigi taotleja õiguste ja kohustustega.
4.  
RAKENDUSSÄTTED
4.1. Otsus jõustub seadusega sätestatud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul 

       arvates otsuse teatavakstegemisest.

